**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**Коми Республика мутасын туризм юкӧнын**

**Коми Республикаса ӧткымын оланпастэчас актӧ**

**вежсьӧмъяс пыртӧм йылысь**

Примитӧма Коми Республикаса

Каналан Сӧветӧн 2024 вося йирым тӧлысь 24 лунӧ

**1 статья.** Пыртны «Коми Республика мутасын туризм юкӧнын ӧткымын юалӧм йылысь» Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2012, 71 №, 1844 ст.; 2014, 27 №, 525 ст.; 2016, 17 №, 236 ст.; 238 ст.; 2018, 10 №, 170 ст.; 18 №, 321 ст.; 2021, 17 №, 307 ст.; 2022, 10 №, 148 ст.;15 №, 223 ст.; 2023, 8 №, 144 ст.) татшӧм вежсьӧмъяс:

1. 2 юкӧнса 61 да 62 пунктъяс гижны тадзи:

«61) Коми Республикаса олӧмӧ пӧртысь власьт органӧс индӧм, кодӧс уполномочитӧма экскурсоводъяслӧн (гидъяслӧн), гид-вуджӧдчысьяслӧн да инструктор-нуӧдысьяслӧн удж бӧрся дінмуын канму контроль (дӧзьӧр) котыртӧм да олӧмӧ пӧртӧм вылӧ;

62) экскурсоводъяслӧн (гидъяслӧн), гид-вуджӧдчысьяслӧн да инструктор-нуӧдысьяслӧн удж бӧрся дінмуын канму контроль (дӧзьӧр) йылысь положение вынсьӧдӧм;»;

2) 21 юкӧнын:

а) 7 пунктын «объектъяс сӧвмӧдӧмлы отсалӧмӧн.» кывъяс вежны «объектъяс сӧвмӧдӧмлы отсалӧмӧн;» кывъясӧн;

б) содтыны татшӧм сюрӧса 8 пункт:

«8) пыртны Коми Республика мутасті мунысь туристскӧй маршрутъяс (туристскӧй маршрутъяслысь юкӧнъяс) туристскӧй маршрутъяс лыдӧ, кӧні колӧ торъя колльӧдӧм, да йӧзӧдны туристскӧй маршрутъяс йылысь, кӧні колӧ торъя колльӧдӧм, тӧдмӧгъяссӧ «Ӧтуввез» юӧртан да телекоммуникация везйын аслас официальнӧй сайтын.»;

3) 22 юкӧнса 11 пункт гижны тадзи:

«11) экскурсоводъяслы (гидъясӧс) либӧ гид-вуджӧдчысьяслы аттестация нуӧдысь аттестационнӧй комиссия йылысь положение, сы лыдын индӧм аттестационнӧй комиссияӧ пырысьясӧс, вынсьӧдӧм;».

**2 статья.** Пыртны «Коми Республика мутасын туризм юкӧнын ӧткымын юалӧм йылысь» Коми Республикаса Оланпаслӧн 2 статьяӧ вежсьӧмъяс пыртӧм йылысь» Коми Республикаса Оланпаслӧн 2 статьяӧ (Коми Республикаса канму власьт органъяслӧн индӧд-тшӧктӧмъяс, 2022, 15 №, 223 ст.) татшӧм вежсьӧм:

медводдза юкӧнын «да лоӧ вынаӧн 2028 вося моз тӧлысь 31 лунӧдз» кывъяс киритны.

**3 статья.** Тайӧ Оланпасыс вынсялӧ сійӧс официальнӧя публикуйтан лунсянь.

Коми Республикаса Веськӧдлан котырлы примитны нормативнӧй инӧда актъяс, кутшӧмъяс могмӧдӧны тайӧ Оланпас збыльмӧдӧмсӧ.

Коми Республикаса Юралысь В.В. Уйба

Сыктывкар

2024 вося вӧльгым тӧлысь 5 лун

72-РЗ №